प्रधानमंत्री मोदी ने इस दुर्भावनापूर्ण खबर को श्रीलंका के राष्ट्रपति और सरकार द्वारा तुरन्त और दृढ़ता के साथ गलत बताने और सार्वजनिक रूप से स्थिति स्पष्ट करने की सराहना की। प्रधानमंत्री ने ‘पड़ोसी देश पहले’ की भारत की नीति को दोहराया और कहा कि भारत सरकार और वे स्वयं दोनों देशों के बीच चहुंमुखी सहयोग को और ज्यादा मजबूत बनाने के पक्ष में है। श्रीलंका के प्रधानमंत्री रानिल विक्रमसिंहे की गुरुवार से भारत यात्रा शुरू हो रही है और यह खबर मीडिया में उससे पहले आई है, जिनमें कहा गया था कि श्रीलंका के राष्ट्रपति और एक पूर्व रक्षा सचिव की हत्या के कथित षड्यंत्र में भारत की भूमिका रही है। तीन दिन की भारत यात्रा के दौरान श्रीविक्रमसिंहे प्रधानमंत्री नरेन्द्र मोदी के साथ व्यापक बातचीत करेंगे।